พีชญา วัฒนามนตรี

พีชญา วัฒนามนตรี (เกิด 28 เมษายน พ.ศ. 2532) ชื่อเล่น มิน เป็นนักแสดงและนางแบบชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ
== ประวัติ ==
=== ชีวิตตอนต้นและการศึกษา ===
พีชญาเป็นชาวอำเภอน้ำพอง จังหวัดขอนแก่น เกิดเมื่อวันศุกร์ที่ 28 เมษายน พ.ศ. 2532 เป็นบุตรคนที่ 2 ของสุพัฒน์ วัฒนามนตรี อดีตนายกเทศมนตรีเทศบาลตำบลน้ำพอง อำเภอน้ำพอง จังหวัดขอนแก่น และกาญจนา วัฒนามนตรี ครอบครัวของพีชญาประกอบธุรกิจอสังหาริมทรัพย์โครงการหมู่บ้านจัดสรร และเป็นตัวแทนจำหน่ายวัสดุก่อสร้างครบวงจรรายใหญ่ในจังหวัดขอนแก่น พีชญามีพี่ชาย 1 คน ชื่อ วทัญญู วัฒนามนตรี (แม็กซ์)
พีชญาสำเร็จมัธยมศึกษาจาก โรงเรียนสาธิตมหาวิทยาลัยขอนแก่น (ศึกษาศาสตร์) และเป็นนักกีฬาบาสเกตบอลหญิงประจำโรงเรียน เคยได้รับเหรียญทองจากกีฬาสาธิตสามัคคี ครั้งที่ 29 จามจุรีเกมส์ และเคยเป็นนักเรียนแลกเปลี่ยนโครงการ World Experience ณ Columbia Falls High School รัฐมอนแทนา สหรัฐอเมริกา เป็นเวลา 1 ปี ปัจจุบัน สำเร็จการศึกษาระดับปริญญาตรี คณะศิลปศาสตร์ สาขาวิชาภาษาอังกฤษธุรกิจ (Arts Business English)  จาก มหาวิทยาลัยอัสสัมชัญ เมื่อวันที่ 18 มกราคม พ.ศ. 2557
=== ก้าวเข้าสู่วงการบันเทิง ===
พีชญาเข้าสู่วงการเมื่อ พ.ศ. 2549 จากการประกวด "มิสทีนไทยแลนด์ 2006" ได้รับรางวัลรองชนะเลิศอันดับ 1 ขวัญใจสื่อมวลชน และ Miss I-Mobile หลังจากนั้นใน พ.ศ. 2552 พีชญาได้รับโอกาสในการเล่นละครพื้นบ้านเรื่อง ปลาบู่ทอง ซึ่งเป็นผลงานละครเรื่องแรกและสร้างชื่อเสียงให้เธอจากบทฝาแฝดเอื้อย-อ้าย ใน พ.ศ. 2553 จากความสำเร็จของผลงานละครพื้นบ้าน เธอจึงได้แสดงละครหลังข่าวเรื่อง เรือนซ่อนรัก เป็นเรื่องถัดมา และได้เป็นนางเอกละครหลังข่าวเรื่องแรกในเรื่อง รักในม่านเมฆ ซึ่งเป็นละครที่ได้รับอันดับความนิยมสูงสุดในปีนั้น
พ.ศ. 2553 พีชญาได้รับรางวัลดาราดาวรุ่งยอดนิยมจากหลายสถาบัน เช่น รางวัลดาวรุ่งมาแรงฝ่ายหญิง จากสยามดาราสตาร์อวอร์ด รางวัลดาวรุ่งหญิงฮอตแห่งปี จากทีวีอินไซด์ ฮอท อวอร์ด และรางวัลดาราดาวรุ่งมาแรง จากมายาป๊อปปูลาร์โหวต และเป็นที่รู้จักมากขึ้นจากการได้รับโอกาสในวงการบันเทิงอย่างต่อเนื่อง ทั้งด้านละคร ภาพยนตร์ มิวสิกวีดีโอ พรีเซนเตอร์โฆษณา และ งานถ่ายแบบนิตยสาร
=== นักแสดงมืออาชีพ ===
พ.ศ. 2555 ละครเรื่อง ปิ่นอนงค์ ที่พีชญาแสดง ได้รับอันดับความนิยมเฉลี่ยสูงสุด ทำให้ได้รับรางวัลจากงาน 7 สี สังสรรค์คนกันเอง ถึง 3 รางวัล ได้แก่ รางวัลนักแสดงนำหญิง รางวัลนักแสดงเจ้าบทบาทหญิง และรางวัลคู่จิ้นแห่งปี คู่กับ ศุกลวัฒน์ คณารศ ต่อมาพีชญาได้รับโอกาสแสดงบทบาทนางเอกตาบอดในละครเรื่อง หยกเลือดมังกร ซึ่งตอนจบมีอันดับความนิยมสูงสุดแห่งปี และทำให้พีชญาได้รับการเสนอชื่อเข้าชิงรางวัลนาฏราช ครั้งที่ 4 ในสาขานักแสดงนำหญิงยอดเยี่ยม ในปี พ.ศ. 2556 พีชญาได้พลิกบทบาทแสดงนำละครแนวคอมเมดี้เต็มตัวครั้งแรกในเรื่อง ซินเดอเรล่ารองเท้าแตะ และ แสดงนำในภาพยนตร์โรแมนติกคอมเมตี้ เรื่อง ความลับนางมารร้าย ในปีถัดมา จากผลงานเด่นในช่วง 2-3 ปีดังกล่าวทำให้พีชญาได้รับโอกาสเป็นพรีเซนเตอร์โฆษณาหลากหลายชนิดอย่างต่อเนื่อง ทำให้พีชญาได้รับความนิยมเพิ่มมากขึ้น และได้รับการเสนอชื่อรางวัลในวงการบันเทิงมากมาย จึงนับได้ว่าพีชญาเป็นนางเอกละครหลังข่าวแนวหน้าคนหนึ่งของสถานีโทรทัศน์สีกองทัพบกช่อง 7 ในยุคปัจจุบัน
พ.ศ. 2558  พีชญาได้รับโอกาสแสดงบทบาทนางเอกนวนิยายอมตะเรื่อง บ้านทรายทอง เป็น พจมาน สว่างวงศ์ คนที่ 8 ของเมืองไทย ซึ่งละครดังกล่าวได้รับเสียงตอบรับจากผู้ชมน้อย  นอกจากงานแสดงในประเทศไทยแล้วนั้น พีชญาได้รับโอกาสร่วมแสดงภาพยนตร์ของประเทศจีน เรื่อง The Nursery Room 3D  รับบทเป็น Ye Zi Fei แสดงคู่กับ Zhu Yi Long นักแสดงชายชื่อดังชาวจีน ซึ่งจะออกฉายในโรงภาพยนตร์ในประเทศจีน มาเลเซีย และสิงคโปร์ ในช่วงเดือนเมษายนปี พ.ศ. 2559 อีกด้วย
ต่อมาในปีพ.ศ. 2563 เธอได้ออกมาเป็นนักแสดงอิสระหลังอยู่ช่อง 7มา 11 ปีโดยละครเรื่องสุดท้ายที่เธอเล่นไว้ให้กับทางช่อง 7คือเรื่อง สะใภ้อิมพอร์ต
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศในฐานะนักแสดงอิสระ
{|class="wikitable"
! พ.ศ. !! เรื่อง !! บทบาท !! ช่อง
|-
|rowspan = "1" align="center"| 2565 ||align="center"|Devil Sister แอ๊บร้ายให้นายไม่รัก ||align="center"| ไอริณ (ไอ)||align="center"| จีเอ็มเอ็ม 25
|}
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
{|class="wikitable"
! พ.ศ. !! เรื่อง !! บทบาท
|-
|rowspan = "1" align="center"| 2552 ||align="center"| ปลาบู่ทอง ||align="center"| เอื้อย / อ้าย
|-
|rowspan = "3" align="center"| 2553 ||align="center"| เรือนซ่อนรัก ||align="center"| หม่อมหลวงดารานิจ ราชศักดิ์มนตรีธรรม
|-
|align="center"| รักในม่านเมฆ ||align="center"| วาลิกา ศิรวิชย์ (ทราย)
|-
|align="center"| สวรรค์สร้าง ||align="center"| อุ่นใจ
|-
| rowspan = "2" align="center"| 2554 ||align="center"| บันไดดอกรัก ||align="center"| กระเช้า หวังผลไกล
|-
|align="center"| โบ๊เบ๊ ||align="center"| ข้าวปั้น (รับเชิญ)
|-
| rowspan = "3" align="center"| 2555 ||align="center"| ปางเสน่หา ||align="center"| ปรายดาว / เสียงหวาน
|-
|align="center"| ปิ่นอนงค์ ||align="center"| ปิ่นอนงค์
|-
|align="center"| หยกเลือดมังกร ||align="center"| กิ่งเหมย
|-
| rowspan = "1" align="center"| 2556 ||align="center"| ซินเดอเรลล่ารองเท้าแตะ ||align="center"| หฤทัย (ห่าน) / ฮันนี่
|-
| rowspan = "1" align="center"| 2557 ||align="center"| ล่ารักสุดขอบฟ้า ||align="center"| มัทนา เกียรติกำจร
|-
| rowspan = "1" align="center"| 2558 ||align="center"| บ้านทรายทอง ||align="center"| พจมาน พินิตนันท์ (พจมาน สว่างวงศ์)
|-
| rowspan = "1" align="center"| 2559 ||align="center"| ลูกไม้ไกลต้น ||align="center"| รสา บดินทรวัชระ
|-
| rowspan="1" align="center" | 2560 ||align="center"| คู่ซ่ารสแซ่บ ||align="center"| รสริน เนินสูงชัน
|-
| rowspan="1" align="center" | 2561 || align="center" | นางทิพย์ ||align="center"| เจ้าฟ้าทิพฉาย
|-
| rowspan="1" align="center" | 2562 || align="center" | สองนรี ||align="center"| ปณิธี สิทธิโชค (หนึ่ง) / ปณิธิ สิทธิโชค (สอง) (รับบทฝาแฝด)
|-
| rowspan = "1" align="center"|2563 || align="center| สะใภ้อิมพอร์ต||align = "center"| ลิซ่า  
|-
|}
=== ละครเทิดพระเกียรติ ===
| 2554
| รักพระเจ้าอยู่หัว เรื่อง น้ำ ตอน แก้มลิง
| สายชล
|}
=== ภาพยนตร์ ===
| 2553
| With Love…ด้วยรัก
| สายฝน
|-
| 2557
| ความลับนางมารร้าย
| บุษบา
|-
| 2559
| The Nursery Room 3D
| Ye Zi Fei
|-
| 2564
| ไสหัวไป นายส่วนเกิน
| ผักกาด
|-
|
| Double Action Mission Legend Siam
|
|-
|}
=== ผลงานเพลง ===
=== คอนเสิร์ต ===
=== โฆษณา ===
ซันซิล
== รางวัล ==
== อ้างอิง ==
== แหล่งข้อมูลอื่น ==
เว็บไซต์
เว็บไซต์แฟนคลับอย่างเป็นทางการ 
เครือข่ายสังคม
อินสตาแกรมส่วนตัวมิน พีชญา
พุทธศาสนิกชนชาวไทย
มิสทีนไทยแลนด์
นางแบบไทย
นักแสดงหญิงชาวไทย
นักแสดงหญิงชาวไทยเชื้อสายจีน
นักแสดงละครโทรทัศน์หญิงชาวไทย
นักแสดงภาพยนตร์หญิงชาวไทย
บุคคลจากโรงเรียนสาธิตมหาวิทยาลัยขอนแก่น
บุคคลจากคณะศิลปศาสตร์ มหาวิทยาลัยอัสสัมชัญ
นางงามไทย
บุคคลจากอำเภอน้ำพอง
บุคคลจากจังหวัดขอนแก่น